Albaania jalgpallikoondis
Albaania jalgpallikoondis on Albaania rahvuskoondis jalgpallis. 2016. aasta Euroopa meistrivõistlused olid esimene suurturniir, millest Albaania koondis osa võttis. Alagrupiturniiril kaotas Albaania Šveitsile 0:1 ja Prantsusmaale 0:2, võitis Armando Sadiku väravast 1:0 Rumeeniat ning saavutas oma alagrupis kolmanda koha. 1946. aastal võitis Albaania nelja koondise (Albaania, Bulgaaria, Rumeenia ja Jugoslaavia) osavõtul toimunud Balkani karika.